1. התלמיד יגיש את הצעת המחקר בעותק אלקטרוני בצירוף הטפסים הנילווים.

2. הצעת המחקר, **תכלול 20 עמודים לכל היותר** (לא כולל עמוד שער, תקציר ורשימת מקורות).

 תלמידים במסלול המשולב והישיר יגישו הצעת מחקר מורחבת ומפורטת יותר (עד כ-26 עמ').

3. יש לצמצם עד למינימום ההכרחי את הערות השוליים והנספחים.

4. עבודת דוקטורט תישא אופי של מחקר אמפירי או עיוני-תיאורטי או צירוף של השניים. יש לציין זאת בהצעה עצמה.

5. ההצעה תכלול את החלקים הבאים:

1. **עמוד שער:** פריטי מידע על פי הדוגמה המצורפת. יש לכתוב את כותרת המחקר בעברית ובאנגלית. אין לכתוב סימני פיסוק בסוף הכותרת.

ב. **תקציר**: תאור תמציתי של המחקר, בהיקף של עד 250 מילה בעברית ובאנגלית (אחד אחרי השני). פירוט הנחיות להגשת התקציר ראה בהמשך.

התקציר בעברית ימוספר באות א' והתקציר באנגלית ימוספר בספרות רומיות (I, II).

 ג. **סקירת ספרות**: הצדקה תיאורטית של המחקר, סקירת עיקרי הספרות הרלוונטית ותאור כללי של הסוגיה שעימה המחקר יתמודד. הגדרה מדויקת של שאלת/שאלות המחקר שעליה/עליהן תתקבלנה תשובות עם תום המחקר (ניתן לנסח זאת במתכונת של השערות).

 ד. **שיטות המחקר:** פירוט שיטת המחקר שעל פיה תתורגם שאלת/שאלות המחקר למינוח ביצועי, כדלקמן: תיאור שיטת המחקר, מספר הנבדקים המצופה ודרך הדגימה, כלי המחקר, שיטות התערבות (במידה והן רלוונטיות) וקבוצות המחקר, הליך המחקר והמבחנים הסטטיסטיים בהם ישתמשו לבדיקת ההשערות.

 ה. יש להוסיף סעיף על חשיבות המחקר, תרומתו והחידוש שבו לעומת מה שנעשה בתחום עד עתה.

 ו.  **מקורות**: יש להקפיד על רישום מדויק, שיטתי ועדכני של כל המקורות המוזכרים בגוף ההצעה, לפי הנהוג בתחום המחקר הנדון (כגון APA אוCHICAGO MANUAL OF

 STYLE המעודכנים).

6. תכנית המחקר תוגש בשפה העברית. במקרים מיוחדים, באישור מראש מהועדה לתואר שלישי, ניתן להגיש את ההצעה בלועזית.

7. במידה ונושא העבודה דורש **אישור של ועדת האתיקה** יש לדאוג לאישור זה מהמחלקה **על פי הנהלים החדשים.**

8. יש להקפיד על לשון וסגנון נאותים.

9. יש לצרף את טופס "הצעת תכנית לעבודת מחקר במסגרת הלימודים לתואר שלישי" כשהוא חתום על ידי התלמיד/ה והמנחה/ים.

אוניברסיטת בר-אילן

המחלקה ל\_\_\_\_\_\_\_\_\_\_\_\_

# הצעה לתכנית מחקר במסגרת הלימודים לתואר שלישי

## שם ההצעה בעברית

(ללא נקודה בסוף הכותרת)

## שם ההצעה באנגלית

(ללא נקודה בסוף הכותרת)

מוגש על ידי (שם ות.ז.)

\_\_\_\_\_\_\_\_\_\_\_\_\_\_\_\_\_

בהנחיית

\_\_\_\_\_\_\_\_\_\_\_\_\_\_\_\_

רמת גן

שנה

**הנחיות לכתיבת תקציר (עד 250 מילים)**

על התקציר לכלול בתמצות את הנקודות הבאות:

1. מבוא – הבסיס התיאורטי של המחקר והגדרה מדויקת של שאלת/שאלות המחקר (ניתן לנסח זאת במתכונת של השערות)
2. החידוש המחקרי.
3. מטרת המחקר.
4. שיטת המחקר – מספר הנבדקים, כלי המחקר, שיטת התערבות (אם קיימת) וקבוצות המחקר, דרך הדגימה והליך המחקר
5. שיטת עיבוד הנתונים והסטטיסטיקה המלווה

הנקודות לעיל בנויות, כפי שנדרש מתקציר למאמר, למעט ממצאי המחקר.